Amadou Onana

Amadou Ba Zeund Georges Mvom Onana (sündinud 16. augustil 2001 Dakaris) on Senegalis sündinud Belgia jalgpallur, kes mängib kaitsva poolkaitsjana Inglismaa Premier League'i klubis Aston Villa ja Belgia jalgpallikoondises.https://www.transfermarkt.com/amadou-onana/profil/spieler/485706 (vaadatud 27.12.2022)

Ta kuulus noorena Belgia klubidesse. 2017. aastal liitus ta Saksamaa klubiga TSG 1899 Hoffenheim, kuid Hoffenheimi põhimeeskonnas ta ei mänginud. 2020. aastal siirdus ta Saksamaa esiliigaklubisse Hamburger SV. Hooajal 2020/21 mängis ta Saksamaa esiliigas 25 mängus ja lõi kaks väravat. Hooajal 2021/22 mängis ta Prantsusmaa kõrgliigaklubis Lille.

2022. aasta augustis sõlmis ta viieaastase lepingu Inglismaa kõrgliigaklubiga Everton. Ta mängis seal kaks hooaega. 2024. aasta juulis siirdus ta 50 miljoni naelsterlingi eest Aston Villasse.

Belgia jalgpallikoondises debüteeris Onana 3. juunil 2022 UEFA Rahvuste Liiga mängus Hollandi vastu. Ta kuulus Belgia koondisse 2022. aasta maailmameistrivõistlustel ja 2024. aasta Euroopa meistrivõistlustel.https://www.national-football-teams.com/player/87678/Amadou_Onana.html (vaadatud 27.12.2022)

 Viited 

 Välislingid 
 Profiil Aston Villa FC kodulehel

Kategooria:Belgia jalgpallurid
Kategooria:Hamburger SV mängijad
Kategooria:Lille OSC mängijad
Kategooria:Everton FC mängijad
Kategooria:Aston Villa FC mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 2001